paragraph_text: mini|250px|P-800 Oniks P-800 Oniks (Yakhont / Bastion, NATO SS-N-26) gotovo je univerzalan ruski protubrodski krstareći projektil. Moguće ga je ispaliti iz vertikalnih podmorničarskih lansera, iz torpednih cijevi od 650 mm, sa zrakoplova ili s mobilnih obalnih lansera. Velika brzina (2,5 Macha), varijabilni profil leta, suvremena elektronika otporna na ometanje i domet 120-300 km (ovisno o inačici i profilu leta), daju ovom krstarećem projektilu vrlo velike šanse u proboju štita koji pruža američki obrambeni sustav AEGIS. Uveden je u operativnu uporabu 2002.